

**Rēzeknes valstspilsētas pašvaldība**

**rēzeknes 3.pamatskola**

Reģ. Nr. 3112903518, 18. novembra iela 33, Rēzekne, LV-4601

Tālr. 64622654, 64622656, e-pasts 3vsk@rezekne.lv

***APSTIPRINĀTS***

*ar Rēzeknes 3.pamatskolas*

*direktores* ***K.Ustinovas***

*27.01.2025. rīkojumu Nr.1-9/9*

**Rēzeknes 3.pamatskolas**

**SKOLĒNU LĪDZPĀRVALDES**

**REGLAMENTS**

Izdots saskaņā ar Vispārējās izglītības likuma 9.panta 9.punktu; Bērnu tiesību aizsardzības likuma 13.panta 3.punktu; Jaunatnes likuma 7.panta 2.punktu

**I Vispārīgie noteikumi**

1. Rēzeknes 3.pamatskolas Skolēnu līdzpārvalde (turpmāk SL) ir neatkarīga, demokrātiska sabiedriska organizācija, kura brīvprātīgi līdzdarbojas Rēzeknes 3.pamatskolas (turpmāk skola) darba organizēšanā.
2. SL veido izglītojamie, lai pārstāvētu un aizstāvētu izglītojamo intereses, sekmētu sabiedrisko līdzdalību, veicinātu mācību un audzināšanas procesa efektivitāti.
3. SL savā darbībā ievēro skolas Iekšējās kārtības noteikumus un SL reglamentu, kā arī citus normatīvos aktus, kas attiecināmi uz SL darbību.
4. SL reglamentu apstiprina skolas direktors.
5. SL ir rekomendējošā rakstura tiesības skolas administrācijai.
6. SL atbalsta persona un darba koordinators ir direktora vietnieks audzināšanas darbā.

**II Darbības mērķis un galvenie uzdevumi**

1. SL mērķis ir izglītojamo un administrācijas sadarbības veicināšana, uzlabojot skolas vidi un mikroklimatu, balstoties uz demokrātijas un līdzdalības pamatprincipiem, veicinot mācību un audzināšanas procesa efektivitāti.
2. SL galvenie uzdevumi:
   1. sadarboties ar skolas administrāciju un pedagogiem;
   2. aizstāvēt izglītojamo intereses un vajadzības;
   3. pārstāvēt izglītojamo intereses Skolas Padomē;
   4. veicināt mācību un audzināšanas procesa efektivitāti;
   5. veicināt izglītojamo līdzdalību skolas, pilsētas, valsts mēroga pasākumos;
   6. sadarboties ar citu skolu līdzpārvaldēm, pašvaldības, valsts institūcijām un sabiedriskajām organizācijām;
   7. pārstāvēt skolu Rēzeknes valstspilsētas pašvaldības Jauniešu domē;
   8. līdzdarboties skolas pasākumu un iniciatīvu organizēšanā, veicinot skolas tradīciju kapacitātes stiprināšanu un pilsonisko līdzdalību;
   9. pilnveidot izglītojamo organizatoriskā darba prasmes un iemaņas.

**III Izveide un vēlēšanas**

1. SL sastāv no priekšsēdētāja, priekšsēdētāja vietnieka un līdzpārvaldes locekļiem.
2. Par SL locekļiem var kļūt skolas izglītojamie:
   1. 7. - 9.klases 2 – 5 izglītojamie, kuri izvirzīti klases sapulces laikā;
   2. izglītojamie, kuri paši izsaka vēlēšanos līdzdarboties, apstiprinot savu motivāciju SL sanāksmē.
3. 7.-9.klašu audzinātāji iesniedz SL locekļu kandidātu sarakstu SL darba koordinatoram, katra mācību gada sākumā līdz 10.septembrim.
4. Mācību gada pirmajā SL sanāksmē apstiprina SL sastāvu.
5. Aprīlī notiek SL priekšsēdētāja vēlēšanas. Vēlēšanās piedalās:
   1. SL kandidāti priekšsēdētāja amatam;
   2. līdzpārvaldes locekļi;
   3. 5.-9.klašu izglītojamie;
   4. pedagogi un skolas administrācija.
6. Skolēnu līdzpārvaldes priekšsēdētāju ievēl aizklātā balsojumā.
7. 3 kandidātus priekšsēdētāja amatam SL locekļi atklāti izvirza no līdzpārvaldes vidus. Kandidāti gatavo motivējošas uzrunas.
8. Par SL priekšsēdētāju tiek ievēlēts izglītojamais, kurš ieguvis lielāko balsu skaitu.
9. Par SL priekšsēdētāja vietnieku kļūst izglītojamais, kurš ieguvis otro lielāko balsu skaitu.
10. Vēlēšanu rezultātus vēlēšanu komisija atspoguļo protokolā.

**IV Sastāvs un darbības organizācija**

1. SL sanāksmes vada priekšsēdētājs, priekšsēdētāja vietnieks vai SL darbības koordinators.
2. SL darbojas pastāvīgi. Darbības termiņš ir 1 mācību gads ar izglītojamo tiesībām tikt atkārtoti izvirzītiem uz nākamo SL darbības termiņu.
3. Septembrī SL locekļi, ņemot vērā Skolas gada darba plānu, izstrādā SL darba plānu mācību gadam.
4. SL sanāksmes notiek regulāri – vismaz reizi divās nedēļās.

**V Tiesības un pienākumi**

1. SL locekļu **tiesības**:
   1. Organizēt SL darbību atbilstoši skolas Iekšējās kārtības noteikumiem, SL reglamentam, kā arī citiem normatīviem dokumentiem, kas attiecināmi uz SL darbību.
   2. Iesniegt priekšlikumus skolas administrācijai, Skolas padomei skolas vides un mikroklimata uzlabošanai.
   3. Piedalīties skolas darba plānošanā un Skolas padomes darbībā.
   4. Piedalīties skolas iekšējās kārtības noteikumu un citu SL saistošo noteikumu izstrādāšanā vai grozīšanā.
   5. Pārstāvēt un aizstāvēt izglītojamo intereses sabiedriskās līdzdalības, mācību un audzināšanas procesa efektivitātes veicināšanai.
2. SL locekļu **pienākumi**:
   1. Sadarboties ar skolas administrāciju un pedagogiem, skolas pozitīva tēla popularizēšanai un mācību un audzināšanas procesa efektivitātei.
   2. Piedalīties SL sanāksmēs.
   3. Regulāri informēt klases izglītojamos un klases audzinātāju par SL darbu, pieņemtiem lēmumiem.
   4. Pārstāvēt skolu ārpusskolas līdzdalības pasākumus.
   5. Līdzdarboties skolas pasākumu un iniciatīvu organizēšanā.
   6. Pārstāvēt skolu Rēzeknes valstspilsētas pašvaldības Jauniešu domē.

**VI Noslēguma jautājumi**

1. Izmaiņas un papildinājumus reglamentā apspriež SL sanāksmē, noformējot grozījumu projektu parakstīšanai skolas direktoram.
2. Skolas direktors ar ikreizēju rīkojumu ir tiesīgs noregulēt jautājumus, kas nav atrunāti šajā reglamentā, lai pilnvērtīgi un nepārtraukti tiktu īstenotas SL funkcijas.
3. Atzīt par spēku zaudējušu 2009.gada 27.novembrī apstiprināto Rēzeknes 3.vidusskolas Skolēnu līdzpārvaldes darbības reglamentu.

Skolas direktore K.Ustinova

Rēzeknes 3.pamatskolas Skolēnu līdzpārvaldes reglaments apspriests:

2025.gada 22.janvārī Rēzeknes 3.pamatskolas skolēnu līdzpārvaldes sanāksmē (protokols Nr.2025/2)